burgasdotpro/wikipedia huggingface dataset:
Filip I. (Francúzsko)

Filip I. (* 1052, Champagne-et-Fontaine, Francúzske kráľovstvo – † 29. júl 1108, Melun) bol francúzsky kráľ z dynastie Kapetovcov.
Životopis.
Narodil sa ako najstarší syn Henricha I. a jeho tretej manželky Anny Kyjevskej, dcéry kyjevského kniežaťa Jaroslava I. Múdreho. V kapetovskom rode nezvyčajné meno Filip, býva spájané s byzantským vplyvom na kyjevskom dvore, prípadne s úctou, ktorej sa apoštol Filip v Kyjeve tešil. Ešte za života svojho otca bol v siedmich rokoch korunovaný za spolukráľa v Reims. Keď jeho otec 4. augusta 1060 zomrel, stal sa Filip bez problémov jeho nástupcom. Vzhľadom k veku mu bol za poručníka určený jeho strýko, flanderský gróf Balduin V. Významnú úlohu hrala aj kráľovná matka, ktorá o svoj vplyv prišla skorým sobášom s grófom Rudolfom z Valois. 
V roku 1067, po dovŕšení pätnástich rokov, prevzal vládu. Nové spojenectvo spečatil kráľov sobáš s Bertou, nevlastnou dcérou Róberta I. Flanderského. V ďalších rokoch sa Filipovi podarilo získať Vexin. Hlavným cieľom jeho politiky však bola snaha o rozdelenie Anglicka a Normandie. Podporoval preto vzburu Róberta II. Normandského proti jeho otcovi Viliamovi Dobyvateľovi. To sa splnilo v roku 1087, kedy Róbert po smrti Viliama Dobyvateľa získal Normandiu a druhý syn Viliam II. Anglicko. Keď sa však Róbert rozhodol vydať na prvú križiacku výpravu založil Normandiu svojmu bratovi Viliamovi, aby získal peniaze na vyzbrojenie vojska. Anglicko a Normandia tak boli opäť zjednotené pod jedným vládcom.
V roku 1092 Filip zapudil svoju manželku Bertu. Dôvodom podľa súdobého kronikára Viliama z Malmesbury bolo vraj tiež to, že zapudená kráľovná bola príliš tlstá. Jej nástupkyňou sa mala stať Bertrada z Montfortu, ktorá ale bola už vydatá za Fulka IV. z Anjou. Filip ju teda najprv uniesol a potom sa s ňou oženil. 
Z tohto dôvodu bol na synode v Autune Filip exkomunikovaný. O rok neskôr na koncile v Clermonte, ktorý vyhlásil prvú krížovú výpravu, potvrdil exkomunikáciu i pápež Urban II. O dva roky neskôr sa kráľ naoko "cudzoložstva zriekol" a získal pápežské odpustenie. Exkomunikovaný bol znovu v roku 1099 a v roku 1104 alebo 1105 zložil spoločne s Bertradou v Paríži ďalšiu planú prísahu, že sa od seba odlúčia. 
Zomrel v roku 1108 a je pochovaný v kláštore Saint-Benoît-sur-Loire.
Manželstvá a deti.
1. 1072 Berta Holandská (* okolo 1055† 1094), dcéra grófa Florensa I. Holandského a Gertrúdy Saskej:
2. 15. máj 1092 Bertrade de Montfort (*1070 – † 1117), dcéra grófa Simona I. de Montfort a kontesy Agnès d’Évreux:
Filip I.

Filip I. môže byť:
South African Open 1995

South African Open 1995 bol tenisový turnaj mužov, ktorý sa konal v dňoch od 3. do 10. apríla 1995 na otvorených dvorcoch s tvrdým povrchom v juhoafrickom Johannesburgu. Titul v dvojhre získal Nemec Martin Sinner, ktorý vo finále porazil Francúza Raouxa. Bol to jeho druhý titul v dvojhre na okruhu ATP. Titul vo štvorhre získali Francúzi Rodolphe Gilbert a Guillaume Raoux, ktorí vo finále porazili nemecko-holandský pár Martin Sinner, Joost Winnink. Pre oboch to bol druhý titul vo štvorhre na okruhu ATP. 
Víťazi.
Dvojhra mužov.
 Martin Sinner vs. Guillaume Raoux 6-1 6-4
Štvorhra mužov.
 Rodolphe Gilbert / Guillaume Raoux vs. Martin Sinner / Joost Winnink 6-4 3-6 6-3
Mužská dvojhra na South African Open 1995

Mužská dvojhra na South African Open 1995 sa hrala ako súčasť South African Open 1995 od 3. do 10. apríla 1995. Titul získal Nemec Martin Sinner, ktorý vo finále porazil Francúza Raouxa 6-1 6-4. Bol to jeho druhý titul v dvojhre na okruhu ATP.
Mužská štvorhra na South African Open 1995

Mužská štvohra na South African Open 1995 sa hrala ako súčasť South African Open 1995 od 3. do 10. apríla 1995. Titul získali Francúzi Rodolphe Gilbert a Guillaume Raoux, ktorí vo finále porazili nemecko-holandský pár Martin Sinner, Joost Winnink 6-4 3-6 6-3. Pre oboch to bol druhý titul vo štvorhre na okruhu ATP.
Jednotná oblasť platieb v eurách

Jednotná oblasť platieb v eurách (Single Euro Payments Area, skr. SEPA) je projekt vytvorenia európskej oblasti s takou finančnou infraštruktúrou, ktorá by umožňovala bezhotovostný prevod peňazí v eurách rovnakým spôsobom a za rovnakých podmienok bez ohľadu na to, či je to prevod vnútroštátny alebo medzinárodný. Cieľom SEPA je posilnenie európskej integrácie a ponuka vyššej úrovne služieb platobného styku za nižšie ceny.
Jednotlivé prvky SEPA sú:
Ženská štvorhra na Australian Open 2009

Ženská štvorhra na Australian Open 2009 sa hrala ako súčasť Australian Open 2009 od 19. januára do 1. februára 2009 v austrálskom Melbourne. Svoj tretí titul na Australian open a ôsmy grandslamový celkovo získali sestry Serena a Venus Williamsové. Vo finále si desiatky turnajového pavúka poradili s deviatym nasadeným slovensko-japonským párom Daniela Hantuchová, Ai Sugijamová za 76 minút 6:3, 6:3.
Protohistorické obdobie

Protohistorické obdobie (iné názvy: protohistória, raná/včasná dejinná doba, raná/včasná doba dejinná) je obdobie v dejinách, v ktorom daná kultúra ešte nemala vyvinuté písmo, avšak jej existenciu opisujú písomnosti iných kultúr.
Na území Slovenska sa začína príchodom Keltov (450/400 pred. Kr. - začiatok laténskej doby) alebo so začiatkom železnej doby (850/800/750/700 pred Kr.) a končí sa okolo roku 800/863 po Kr. (Nitrianske kniežatstvo resp. Veľká Morava, príchod Konštantína a Metoda).
Alfa jedinec

Alfa jedinec (často v slovnom spojení alfa samec alebo alfa samica) je jedinec v skupine žijúcich živočíchov, ktorého ostatní jedinci poslúchajú (nasledujú). Ak túto rolu vykonáva pár (samica a samec), hovoríme o alfa páre. Niekedy si títo jedinci nárokujú právo na oplodňovanie a ich genóm je potom v populácii mláďat veľmi častý. Alfa jedinec má obvykle primárny prístup k potrave. Jedinec zo stáda (svorky) sa obvykle stáva vodcom na základe skúsenosti, sily alebo schopnosti zabezpečiť potravu. V niektorých skupinách si toto postavenie musí vybojovať v súboji.
Samica alfy a jeho deti majú rovnaké no menšie právo vládnuť svorke.
Príkladom živočícha, u ktorého dochádza v svorke k vytváraniu alfa páru, je vlk. Alfa pár má vo svorke veľkú úctu a má obvykle ako jediný právo sa páriť. Túto teóriu však v súčasnosti odmieta jej samotný autor a popularizátor David Mech, ktorý sa zároveň snaží, aby boli stiahnuté z predaja jeho knihy, v ktorých túto teóriu popísal. Jeho pôvodná teória vychádzala len z pozorovania vlkov v zajatí.
South African Open 1994

South African Open 1994 bol tenisový turnaj mužov, ktorý sa konal v dňoch od 28. do 4. apríla 1994 na otvorených dvorcoch s tvrdým povrchom v juhoafrickom Sun City. Titul v dvojhre získal Nemec Markus Zoecke, ktorý vo finále porazil krajana Dreekmanna. Bol to jeho jediný titul v dvojhre na okruhu ATP. Titul vo štvorhre získali Juhoafričania Marius Barnard a Brent Haygarth, ktorí vo finále porazili iný juhoafrický pár Ellis Ferreira, Grant Stafford. Pre Barnarda to bol druhý a pre Haygartha prvý titul vo štvorhre na okruhu ATP. 
Víťazi.
Dvojhra mužov.
 Markus Zoecke vs. Hendrik Dreekmann 6-4 6-1
Štvorhra mužov.
 Marius Barnard / Brent Haygarth vs. Ellis Ferreira / Grant Stafford 6-3 7-5
Mužská dvojhra na South African Open 1994

Mužská dvojhra na South African Open 1994 sa hrala ako súčasť South African Open 1994 od 28. do 4. apríla 1994. Titul získal Nemec Markus Zoecke, ktorý vo finále porazil krajana Dreekmanna 6-4 6-1. Bol to jeho druhý titul v dvojhre na okruhu ATP.
Mužská štvorhra na South African Open 1994

Mužská štvohra na South African Open 1994 sa hrala ako súčasť South African Open 1994 od 28. do 4. apríla 1994. Titul získali Juhoafričania Marius Barnard a Brent Haygarth, ktorí vo finále porazili iný juhoafrický pár Ellis Ferreira, Grant Stafford 6-3 7-5. Pre Barnarda to bol druhý a pre Haygartha prvý titul vo štvorhre na okruhu ATP.
South African Open 1993

South African Open 1993 bol tenisový turnaj mužov, ktorý sa konal v dňoch od 29. marca do 5. apríla 1993 na otvorených dvorcoch s tvrdým povrchom v juhoafrickom Durbane. Titul v dvojhre získal Američan Aaron Krickstein, ktorý vo finále porazil Juhoafričana Stafforda. Bol to jeho posledný deviaty titul v dvojhre na okruhu ATP. Titul vo štvorhre získali Juhoafričan Lan Bale a Zimbabwčan Byron Black, ktorí vo finále porazili juhoafrický pár Johan De Beer, Marcos Ondruska. Pre oboch to bol prvý titul vo štvorhre na okruhu ATP. 
Víťazi.
Dvojhra mužov.
 Aaron Krickstein vs. Grant Stafford 6-3 7-6(7)
Štvorhra mužov.
 Lan Bale / Byron Black vs. Johan De Beer / Marcos Ondruska 7-6 6-2
Mužská dvojhra na South African Open 1993

Mužská dvojhra na South African Open 1993 sa hrala ako súčasť South African Open 1993 od 29. do 5. apríla 1993. Titul získal Američan Aaron Krickstein, ktorý vo finále porazil Juhoafričana Stafforda 6-3 7-6(7). Bol to jeho posledný deviaty titul v dvojhre na okruhu ATP.
Mužská štvorhra na South African Open 1993

Mužská štvohra na South African Open 1993 sa hrala ako súčasť South African Open 1993 od 29. do 5. apríla 1993. Titul získali Juhoafričan Lan Bale a Zimbabwčan Byron Black, ktorí vo finále porazili juhoafrický pár Johan De Beer, Marcos Ondruska 7-6 6-2. Pre oboch to bol prvý titul vo štvorhre na okruhu ATP.
Ľudovít VI. (Francúzsko)

Ľudovít VI. (* 1. december 1081, Paríž, Francúzsko – † 1. august 1137, Paríž) bol od roku 1108 francúzsky kráľ z dynastie Kapetovcov. Počas svojej vlády upevnil kráľovskú autoritu, veľa času trávil v sedle na vojenských výpravách a stal sa fundátorom mnohých kláštorov.
Životopis.
Narodil sa ako najstarší syn Filipa I. a jeho prvej manželky Berty Holandskej. Ako desaťročný prišiel o matku, ktorú otec po osemnástich rokoch manželstva zapudil a znovu sa oženil s Bertradou z Montfortu. Údajne krásna Bertrada porodila kráľovi dvoch synov a snažila sa intrigovať proti prvorodenému synovi kráľa.
V rokoch 11091113 a 11161120 bojoval s anglickým kráľom Henrichom I. V roku 1124 odrazil útok cisára Henricha V.
Ku koncu života trpel výraznou obezitou, bez pomoci sa nedostal do sedla a často ho trápili zažívacie problémy. Zomrel v roku 1137 na dyzentériu krátko po tom, ako dohodol svojmu synovi sobáš s akvitánskou dedičkou.
Manželstvo a deti.
1/ ∞ 1104 Lucienne de Rochefort-Montlhéry (10881137), dcéra grófa Guida II. z Montlhéry a Rochefortu a Alžbety z Crécy. Manželstvo bolo v roku 1107 rozvedené.
2/ ∞ 4. máj 1115 Adela Savojská (* okolo 11001154), dcéra grófa Humberta I. Savojského z Maurienne a Gisely Burgundskej. Mali deväť detí:
Ľudovít VII. (Francúzsko)

Ľudovít VII. (* 1120 – † 18. september 1180, Paríž) bol francúzsky kráľ z dynastie Kapetovcov.
Životopis.
Ako druhorodený syn Ľudovíta VI. a a jeho druhej manželky Adely Savojskej sa nemal stať kráľom a preto študoval na katedrálnej škole v Paríži, kde sa pripravoval na svoju pravdepodobnú cirkevnú kariéru. Až nešťastná smrť jeho staršieho brata a následníka trónu Filipa 13. októbra 1131 z neho urobila následníka trónu.
Bol korunovaný ešte za otcovho života 25. októbra 1131 v Reims, čím bolo zabezpečené jeho bezproblémové prevzatie vlády po otcovej smrti.
Zúčastnil sa druhej križiackej výpravy.
Manželstvá a deti.
1/ 22. júl 1137 vojvodkyňa Eleonóra Akvitánska († 1204), dcéra a dedička vojvodu Viliama X. Akvitánskeho a Aenòr zo Châtellerault. Manželstvo bolo v roku 1152 anulované. Mali dve dcéry:
2/ 1154 Konstancia Kastílska (* 1140 – † 1160), dcéra kastílskeho kráľa Alfonza VII. a Berenguely z Barcelony. Mali dve deti:
3/ 13. november 1160 Adela zo Champagne († 1206), dcéra grófa Teobalda II. zo Champagne (ako Teobald IV. aj gróf z Blois) a Matildy zo Spanheim. Mali dve deti:
František Tokár

František Tokár (* 25. máj 1925, Veľké Chrašťany – † 29. október 1993, Bratislava) bol slovenský stolný tenista.
Ľudovít VII.

Ľudovít VII. môže byť:
Horia Tecău

Horia Tecău (* 19. január 1985, Konstanca, Rumunsko) je súčasný rumunský profesionálny tenista.
Životopis.
V decembri 2016 vydal motivačnú knihu pre deti "Viata in ritm de tenis".
Andrew Coelho

Andrew Coelho (* 2. október 1987, Melbourne, Austrália) je súčasný austrálsky profesionálny tenista.
Avemetatarsalia

Avemetatarsalia (iné názvy: Pan-Aves, pan-Aves, Panaves, Ornithosuchia [pozri nižšie]) je veľký taxón patriaci do taxónu prajaštery (Archosauria). Do Avemetatarsalia patria tie prajaštery, ktoré sú vývinovo bližšie k dinosaurom než ku krokodílom. Prvýkrát toto označenie použil britský paleontológ Michael Benton v roku 1999.
Ornithosuchia.
Termín Ornithosuchia buď označuje Avemetatarsalia alebo alternatívne označuje taxón tvorený čeľaďou Ornithosuchidae a jej sesterskými taxónmi. V minulosti čeľaď Ornithosuchidae patrila (ako sesterská skupina taxónu Ornithodira) pod to, čo sa dnes označuje ako Avemetatarsalia, preto sa taxón Avemetatarsalia označoval (aj) Ornithosuchia - a môže sa tak označovať dodnes, lebo staršia definícia Ornithosuchia nebola viazaná na prítomnosť čeľade Ortnithosuchidae v taxóne.
Systematika.
Avemetatarsalia (Pan-Aves, Ornithosuchia):
V niektorých systémoch (vrátane hlavného systému používaného na slovenskej wikipédii) sú - z čisto praktických dôvodov - z taxónu Avemetatarsalia vyňaté vtáky (tvoria samostatnú triedu blanovcov).
Divadlo West

Divadlo West bolo súkromné kabaretné divadlo v Bratislave. Založené bolo v januári 1996. Sídli na Námestí SNP a na Kolárskej ulici v Bratislave.
Štiavnička (Banská Bystrica)

Štiavničky sú miestna časť Banskej Bystrice. Štiavničky sa nachádzajú v teritóriu mesta Banská Bystrica. Predstavujú geografickú lokalitu medzi vyvýšeninou a údolím potoka Tajov medzi južnou časťou mesta a Fončordou. Jej pomenovanie je odvodené od výskytu prameňov minerálnych vôd v údolnej časti, kde je dodnes zachytený prameň s pitnou vodou s miernym obsahom síry. V lokalite sa nachádza plážové kúplalisko, krytý bazén a futbalový štadión. Na vyýšenine sa realizuje výstavba objektov Domu sociálnych služieb, ako aj výstavba komunikácie. Východo-južnú stranu smerom k rieke Hron ohraničuje staršia lokalita Trosky. Táto mestská lokalita patrí dlhodobo do oddychovej a športovej časti mesta.
Tlačová správa

Tlačová správa (iné názvy: PR správa, vyhlásenie pre médiá) je písaný alebo nahraný komunikačný prostriedok určený pre novinárov za učelom oznámenia informácie s hodnotou pre médiá. Obvykle sa posielajú poštou, faxom alebo e-mailom vybraným novinárom v novinách, časopisoch, rozhlasových a televíznych staniciach. Na distribúciu tlačových správ sa použivajú aj spravodajské agentúry. 
Používanie tlačových správ je bežné v oblasti vzťahov k verejnosti (public relations), ktorých cieľom je získať priaznivú pozornosť médií ku klientovi PR agentúry a/alebo publicitu pre produkty alebo podujatia tohto klienta. Tlačová správa poskytuje novinárom základ, na ktorom môžu postaviť svoj článok. Tlačové správy môžu oznámiť napríklad: plánované podujatia, zmeny v manažmente, ocenenia, nové produkty a služby, finančné výsledky, atď. 
Tlačová správa sa odlišuje od novinového článku. Novinový článok je kompilácia faktov spracovaných novinárom a uverejnená v médiách, kým tlačová správa je vytvorená, aby novinárov povzbudila k napísaniu článkov o danej téme. Tlačová správa je vo všeobecnosti ovplyvnená cieľmi autora.
Dan Goldie

Dan Goldie (* 3. október 1963, Sioux City, Iowa, USA) je bývalý americký profesionálny tenista. Počas svojej kariéry vyhral 2 turnaje ATP v dvojhre a 2 turnaje vo štvorhre.
Beagle (kráter)

Beagle je malý impaktný kráter na planéte Mars nachádzajúci sa v oblasti Meridiani Planum, ktorý bol preskúmaný vozidlom Opportunity. Týmto vozidlom bol lokalizovaný pomocou obrázkov vytvorených v čase sol 855 (20. jún 2006) vo vzdialenosti 320 m. Nachádza sa na okraji vyvrhnutého materiálu z oveľa väčšieho kráteru Victoria.
Pieria (územie)

Pieria (gr. ΠιερίαPieria) je prímorský grécky región a administratívne krajská jednotka v južnej Makedónií. Kraj má bohatú históriu, nachádza sa tu hora Olymp. Pieria hraničí zo severu s macedónskym krajom Imathia a z juhu s Tésaliou. Hlavné mesto je Katerini.
Dejiny.
Kraj Pieria bol spočiatku obývaný tráckym kmeňom Pierov, no neskôr sa tu usadili grécki Macedónci a kraj sa tak stal súčasťou Starovekého Grécka. Macedónci tu postavili mesto Dión (od Dias=Zeus). Najdôležitejšie mesto tu však bola Pydna, ktorú v 7 stor. založili a osídlili Eubójčania. Gréci z Eubóje tu založili aj mesto Methoné. V 5 stor. však tieto mestá ovládli Macedónci. Pieria bol pre Grékov bájny kraj, lebo podľa bájí, práve tu na hore Olymp mali sídlo grécki bohovia. Pydna sa stala dôležitým mestom Macedónie. V 2 stor. pred Kr. kraj ovládli Rimania, po Rímsko-macedónsych vojnách. Postupne sa tu začína šíriť kresťanstvo, no pohanské náboženstvo tu pretrvalo až do 4 stor. Kraj Pieria nehral významnú úlohu ani počas Rímskeho, ani počas Východorímskeho (Byzantského) obdobia. Slovanská okupácia Grécka v 6.9. stor. sa Piérie dotkla len okrajovo, Gréci tu žili kontinuálne a od 7 stor. patrila Pieria do gréckej časti Macedónie, sever bol osídlený Slovanmi. Od 15 stor. tu vládnu Turci. Pieria sa stala súčasťou Grécka až v roku 1913, kedy Macedóniu oslobodil grécky premiér Venizelos. Kraj bol modernizovaný a bol dôležitou poľnohospodárskou časťou Grécka. Po roku 1923, po Grécko-tureckej výmene obyvateľstva sem prišli mnohé grécke rodiny z Anatólie. Gréci z Efezu založili mesto Nea Efesos a Pontskí Gréci z Trapezuntu založili mesto Nea Trapezunta. Kompletná elektrifikácia prebehla až v 60. rokoch. Následne sa mnoho obyvateľov Pierie presťahovalo do neďalekého Solúna. 
Dnes.
V kraji Pieria dnes žije približne 135 000 obyvateľov. Kraj je dôležitý z hľadiska cestovného ruchu, nachádzajú sa tu početné starogrécke pamiatky. Je to aj zóna, kde sa dajú robiť turistiky pri hore Olymp. Nachádza sa tu aj dovolenková zóna Olympská riviéra v Katerini. Najdôležitejšie mestá sú Katerini, Aiginio, Dio (starogrécky Dión), Elafina, Kolindros, Litochoro, Methoni a Pydna.
Zdroj.
Augoustinos Simonidis-Olympos, oros ton theon
Armín Štark

Armín Štark bol zakladateľom pálenice a neskôr fabriky na liehoviny, ktorá vznikla už v polovici 19. storočia (1867). Fabrika v Liptovskom Mikuláši, ktorá je dnes známa ako St. Nicolaus, vyrába fernet, ktorý na počesť jej zakladateľa nesie jeho meno – Armin Stark.
South African Open 1992

South African Open 1992 bol tenisový turnaj mužov, ktorý sa konal v dňoch od 30. do 6. apríla 1992 na otvorených dvorcoch s tvrdým povrchom v juhoafrickom Johannesburgu. Titul v dvojhre získal Američan Aaron Krickstein, ktorý vo finále porazil Rusa Volkova. Bol to jeho ôsmy titul v dvojhre na okruhu ATP. Titul vo štvorhre získali Juhoafričania Pieter Aldrich a Danie Visser, ktorí vo finále porazili iný juhoafrický pár Wayne Ferreira, Piet Norval. Pre Aldricha to bol posledný deviaty a pre Vissera 12. titul vo štvorhre na okruhu ATP. 
Víťazi.
Dvojhra mužov.
 Aaron Krickstein vs. Alexander Volkov 6-4 6-4
Štvorhra mužov.
 Pieter Aldrich / Danie Visser vs. Wayne Ferreira / Piet Norval 6-4 6-4
Kostolík

Kostolík (, , ) je osamelá veža uprostred Batizovskej doliny. Podľa geológov ide o tzv. "nunatak" - skalný útvar, ktorý kedysi osamelo čnel z ľadovca. Dávnejšie sa mu hovorilo „Kanceľ“.
Topografia.
Kužeľovitá vyvýšenina v hornej časti Batizovskej doliny (Vyšná Batizovská roveň) oproti Batizovskej próbe, jednej z ciest, ktorá sa používa na zostup z Gerlachu. Nie je prepojený na okolité hrebene. Má dva vrcholy, vyšší je severný. Horolezecky sa okrem hrán využíva západná a juhovýchodná stena, obe asi 100 metrov
Názov.
Štít má originálnu kužeľovitú formu. Pripomína gotický kostol. Vyniká v scenérii doliny, nie je napojený na hrebeň, oddelený je od neho len širokou a plytkou Pastrnákovou priehybou. Vyrastá priamo z Bazovskej doliny. 
Zaujímavosti.
Je spojený s jednou z najznámejších tatranských tragédií, keď na ňom v 4. augusta 1933 zahynul popredný horolezec W. Stanislawski so spolulezcom Witoldom Wojnarom. Obaja horolezci a ich priateľ Justyn T. Wojsznis v ten deň vystúpili na Kačací štít novou cestou v severozápadnej stene. Po výstupe neboli veľmi unavení, a tak sa rozhodli vystúpiť ešte nezlezenou západnou stenou na Kostolík. Wojsznis mal zdravotné problémy, preto s nimi nešiel. Bol pod Sedlom pod Drúkom, keď zo stien Kostolíka počul padajúce skaly. O priateľov sa nebál, veď boli dobrí horolezci. Keď obaja horolezci večer neprišli na Chatu pri Popradskom plese, začali ich kamaráti hľadať. Našli ich pod komínom západnej steny. Oboch spájalo lano. Príčinou tragédie boli padajúce skaly. Presne o tri roky 4. augusta 1936 zdolali Stanislawskeho cestu traja poľskí horolezci Hana Pomorska, Dawid Milechman a Maciej Zajączkowski. Kostolík nie je horolezcami veľmi vyhľadávaný. Vedie naň viacero ciest. Ich zlezenie trvá približne pol hodinu.
Výstupy.
Prví na ňom stáli 29. júla 1905 Janusz Chmielowski a Jęndrzej Marusarz Jarząbek, zakopanský goral, tesár, populárny horský vodca. Vystupovali z Pastrnákovej priehyby. Prvý zimný výstup urobili po rovnakej ceste 18. február a 1912 Julius Andreas Hefty a viedenský alpinista a maliar Siegfried Neumann.
Mužská dvojhra na South African Open 1992

Mužská dvojhra na South African Open 1992 sa hrala ako súčasť South African Open 1992 od 30. do 6. apríla 1992. Titul získal Američan Aaron Krickstein, ktorý vo finále porazil Rusa Volkova 6-4 6-4. Bol to jeho ôsmy titul v dvojhre na okruhu ATP.
Mužská štvorhra na South African Open 1992

Mužská štvohra na South African Open 1992 sa hrala ako súčasť South African Open 1992 od 30. do 6. apríla 1992. Titul získali Juhoafričania Pieter Aldrich a Danie Visser, ktorí vo finále porazili juhoafrický pár Wayne Ferreira, Piet Norval 6-4 6-4. Pre Aldricha to bol posledný deviaty a pre Vissera 12. titul vo štvorhre na okruhu ATP.
Budiš (minerálny prameň)

Budiš je prameň minerálnej vody pri obci Budiš v okrese Turčianske Teplice. Je to stredne mineralizovaná, hydrogénuhličitanovo-síranová, horečnatá, sodno-vápenatá, uhličitá, studená, hypotonická slabo kyslá, až neutrálna prírodná minerálna voda.
Prameň Budiš v roku 1573 objavil prírodovedec a benediktínsky mních Mikuláš Pavol Brikcius.
South African Open 1989

South African Open 1989 bol tenisový turnaj mužov, ktorý sa konal v dňoch od 13. do 20. novembra 1989 na otvorených dvorcoch s tvrdým povrchom v juhoafrickom Johannesburgu. Titul v dvojhre získal Juhoafričan Christo Van Rensburg, ktorý vo finále porazil Američana Chamberlina. Bol to jeho druhý a posledný titul v dvojhre na okruhu ATP. Titul vo štvorhre získali Američania Luke Jensen a Richey Reneberg, ktorí vo finále porazili iný americký pár Kelly Jones, Joey Rive. Pre Jensena to bol druhý a pre Reneberga prvý titul vo štvorhre na okruhu ATP. 
Víťazi.
Dvojhra mužov.
 Christo Van Rensburg vs. Paul Chamberlin 6-4 7-6 6-3
Štvorhra mužov.
 Luke Jensen / Richey Reneberg vs. Kelly Jones / Joey Rive 6-0 6-4
Mužská dvojhra na South African Open 1989

Mužská dvojhra na South African Open 1989 sa hrala ako súčasť South African Open 1989 od 13. do 20. novembra 1989. Titul získal Juhoafričan Christo Van Rensburg, ktorý vo finále porazil Američan Chamberlina 6-4 7-6 6-3. Bol to jeho druhý a posledný titul v dvojhre na okruhu ATP.
Výsledky.
Poznámka: "Finále sa hralo na tri víťazné sety"
Mužská štvorhra na South African Open 1989

Mužská štvohra na South African Open 1989 sa hrala ako súčasť South African Open 1989 od 13. do 20. novembra 1989. Titul získali Američania Luke Jensen a Richey Reneberg, ktorí vo finále porazili americký pár Kelly Jones, Joey Rive 6-0 6-4. Pre Jensena to bol druhý a pre Reneberga prvý titul vo štvorhre na okruhu ATP.
Natko Zrnčić-Dim

Natko Zrnčić-Dim (* 7. marec 1986, Záhreb, Chorvátsko) je chorvátsky lyžiar.
Markus Zoecke

Markus Zoecke (* 10. máj 1968) je bývalý nemecký profesionálny tenista. Počas svojej kariéry vyhral 1 turnaj ATP v dvojhre a jeden vo štvorhre.
Fatra (minerálna voda)

Fatra je prírodná minerálna voda s významným obsahom hydrogénuhličitanov a sodíka. Získava sa zo zdroja Fatra II./BJ-2 v mestskej časti Martina-Záturčie.
História.
Je známa od roku 1929. O necelý rok neskôr navŕtali v oblasti náleziska v blízkosti Martinských holí prvú studňu s hĺbkou 172 metrov. Minerálka dostala svoj názov podľa miesta svojho pôvodu. Fatra sa od roku 1946 plní do fliaš a predáva v obchodoch. Minerálnu vodu Fatra vyrába spoločnosť Slovenské pramene a žriedla, a.s.
Chemické zloženie a účinky.
Minerálna voda má pomerne ojedinelé zásadité zloženie. Neutralizuje žalúdočné kyseliny. Pomáha pri pálení záhy, upravuje narušené vnútorné prostredie žalúdka, podporuje trávenie a blahodarne pôsobí na tráviace ústrojenstvo. Napriek jej zásaditosti má Fatra príjemnú chuť, pozitívne ovplyvňuje tráviace procesy a pomáha upravovať celkovú činnosť žalúdka. Obsahuje primerané množstvo minerálov a stopových prvkov, ktoré sú dôležité pre riadne fungovanie organizmu. Vďaka svojmu zásaditému zloženiu je vhodná pre ľudí trpiacich problémami žalúdka a pálením záhy. Odporúča sa tiež po nadmernej konzumácii jedla i alkoholu, ale rovnako je vhodná na každodenné pitie.
South African Open 1988

South African Open 1988 bol tenisový turnaj mužov, ktorý sa konal v dňoch od 14. do 21. novembra 1988 na otvorených dvorcoch s tvrdým povrchom v juhoafrickom meste Johannesburg. Titul v dvojhre získal Švajčiar Jakob Hlasek, ktorý vo finále porazil Juhoafričana Van Rensburga. Bol to jeho druhý titul v dvojhre na okruhu ATP. Titul vo štvorhre získali Američania Kevin Curren a David Pate, ktorí vo finále porazili juhoafricko-americký pár Gary Muller, Tim Wilkison. Pre Currena to bol 23. a pre Patea siedmy titul vo štvorhre na okruhu ATP. 
Víťazi.
Dvojhra mužov.
 Jakob Hlasek vs. Christo Van Rensburg 6-7 6-4 6-1 7-6
Štvorhra mužov.
 Kevin Curren / David Pate vs. Gary Muller / Tim Wilkison 7-6 6-4
Mužská dvojhra na South African Open 1988

Mužská dvojhra na South African Open 1988 sa hrala ako súčasť South African Open 1988 od 14. do 21. novembra 1988. Titul získal Švajčiar Jakob Hlasek, ktorý vo finále porazil Juhoafričana Van Rensburga 6-7 6-4 6-1 7-6. Bol to jeho druhý titul v dvojhre na okruhu ATP.
Výsledky.
Poznámka: "Finále sa hralo na tri víťazné sety"
Mužská štvorhra na South African Open 1988

Mužská štvohra na South African Open 1988 sa hrala ako súčasť South African Open 1988 od 14. do 21. novembra 1988. Titul získali Američania Kevin Curren a David Pate, ktorí vo finále porazili juhoafricko-americký pár Gary Muller, Tim Wilkison 7-6 6-4. Pre Currena to bol 23. a pre Patea siedmy titul vo štvorhre na okruhu ATP.
South African Open 1987

South African Open 1987 bol tenisový turnaj mužov, ktorý sa konal v dňoch od 16. do 23. novembra 1987 na otvorených dvorcoch s tvrdým povrchom v juhoafrickom Johannesburgu. Titul v dvojhre získal Austrálčan Pat Cash, ktorý vo finále porazil Američana Gilberta. Bol to jeho šiesty titul v dvojhre na okruhu ATP. Titul vo štvorhre získali Američania Kevin Curren a David Pate, ktorí vo finále porazili americký pár Eric Korita, Brad Pearce. Pre Currena to bol 20. a pre Patea piaty titul vo štvorhre na okruhu ATP. 
Víťazi.
Dvojhra mužov.
 Pat Cash vs. Brad Gilbert 7-6 4-6 2-6 6-0 6-1
Štvorhra mužov.
 Kevin Curren / David Pate vs. Eric Korita / Brad Pearce 6-4 6-4
Futbal na Letných olympijských hrách

Futbal na Letných olympijských hrách je futbalový turnaj, ktorý sa koná v rámci Letných olympijských hier. Prvýkrát sa tak stalo na druhých LOH v Paríži, a len v mužskej kategórii. Ženy sa prvýkrát predstavili v Atlante 1996.
Mužská dvojhra na South African Open 1987

Mužská dvojhra na South African Open 1987 sa hrala ako súčasť South African Open 1987 od 16. do 23. novembra 1987. Titul získal Austrálčan Pat Cash, ktorý vo finále porazil Američan Gilberta 7-6 4-6 2-6 6-0 6-1. Bol to jeho šiesty titul v dvojhre na okruhu ATP.
Výsledky.
Poznámka: "Finále sa hralo na tri víťazné sety"
Mužská štvorhra na South African Open 1987

Mužská štvohra na South African Open 1987 sa hrala ako súčasť South African Open 1987 od 16. do 23. novembra 1987. Titul získali Američania Kevin Curren a David Pate, ktorí vo finále porazili americký pár Eric Korita, Brad Pearce 6-4 6-4. Pre Currena to bol 20. a pre Patea piaty titul vo štvorhre na okruhu ATP.
Michaela Kirchgasserová

Michaela Kirchgasserová (* 18. marec 1985, Schwarzach im Pongau, Rakúsko) je rakúska lyžiarka. Svoje prvé preteky vo Svetovom pohári vyhrala 24. februára 2007. Špecializuje sa najmä na točivé disciplíny.
Kemerovo

Kemerovo (rusky "Кемерово") je mesto v Rusku, nachádzajúce sa v jeho sibírskej časti, severovýchodne od Novosibirsku na rieke Tom. Je hlavným mestom Kemerovskej oblasti mesto má 520 000 obyvateľov.
História.
Kemerovo je výsledkom zlúčenia viacerých ruských osád. V 17. storočí tu bola len zastávka Verchotomskij Ostrog na ceste k pevnosti v Tomsku. V roku 1701 tu vznikla prvá osada, "Sčeglovo" na ľavom brehu rieky. V roku 1859 tu už existovalo niekoľko dedín - ("Jevsejevo", "Krasnyj Jar", "Davidovo" a ďalšie) V roku 1721 tu bolo objavené čierne uhlie, ale prvé bane boli otvorené až na začiatku 20. storočia, v roku 1907; o niekoľko rokov neskôr tu vznikla aj chemická továreň. Vďaka výstavbe železnice došlo k prudkému rastu mesta (vtedy ešte "Ščeglovo"), získalo v roku 1918 status mesta. Súčasný názov má až od roku 1932.
Kultúra.
V meste vznikla v roku 1974 popová skupina Lejsia, pesňa.
Priemysel.
Vďaka ložiskám uhlia sa priemysel v meste a jeho okolí rýchlo rozvíjal. Boli vybudované chemické a strojárske závody; vďaka odbočke Transsibírskej magistrály sú napojené na západ európskeho Ruska. Po rozpade ZSSR niektoré z podnikov skrachovali a v Kemerove vzrástla nezamestnanosť.
Beta Hydrae

Beta Hydrae (Beta Hya / β Hydrae / β Hya) je dvojhviezda v súhvezdí Hydra. Jej celková zdanlivá hviezdna veľkosť sa mení o 0,04 mag v perióde 2,344 dní, pričom maximálne dosahuje 4,17. Jasnejšia hviezda je obria Bp hviezda, ktorá je klasifikovaná ako premenná hviezda typu Alfa2 Canum Venaticorum.
Vošky (Aphidinea)

Vošky ( alebo "Aphidoidea") sú taxón (podrad alebo nadčeľaď) hmyzu. Charakteristické sú malým, zavalitým a málo chitinizovaným telom.
Merajú 1–3, zriedka až 6 mm. Tykadlá sú 4- až 6-článkové, pritom pomerne dlhé. Bodavocicavým ústnym ústrojenstvom i stavbou tela sú silne prispôsobené na cicanie rastlinných štiav. Majú krídla, ktorých žilnatina krídel je odvodená a zjednodušená. Zadné krídla sú oveľa menšie. V zadnej časti bruška má väčšina druhov pár rúrkovitých príveskov ("sifunculi"), ktoré majú vzťah k sekrécii, ich presná funkcia však ešte nie je celkom zrejmá. Zadné nohy niektorých druhov dovoľujú slabé skákanie, ktoré sa však nedá porovnať s mérami a väčšinou cikád. Vývin je paurometabolia so štyrmi instarmi. Vošiek poznáme asi 3 500 druhov, z čoho na Slovensku žije 600700 druhov. Pri premnožení sa mnohé druhy stávajú vážnymi škodcami.
Vývojové cykly.
V zložitých životných cykloch vošiek sa strieda niekoľko partenogenetických generácií s jednou generáciou pohlavnou. Cyklus má obyčajne 3 fázy:
Tento cyklus u (sub)tropických druhov môže byť pozmenený, ale v základe ostáva rovnaký, chýbajú len tzv. zimné vajíčka.
Najčastejšie druhy vošiek na Slovensku.
Medzi najvýznamnejších škodcov v slovenských záhradách patrí niekoľko druhov vošiek:
South African Open 1986

South African Open 1986 bol tenisový turnaj mužov, ktorý sa konal v dňoch od 17. do 24. novembra 1986 na otvorených dvorcoch s tvrdým povrchom v juhoafrickom Johannesburgu. Titul v dvojhre získal Izraelčan Amos Mansdorf, ktorý vo finále porazil Američana Angera. Bol to jeho prvý titul v dvojhre na okruhu ATP. Titul vo štvorhre získali Američan Mike De Palmer a Juhoafričan Christo Van Rensburg, ktorí vo finále porazili ekvádorsko-americký pár Andrés Gómez, Sherwood Stewart. Pre Van Rensburga ôsmy titul vo štvorhre na okruhu ATP. 
Víťazi.
Dvojhra mužov.
 Amos Mansdorf vs. Matt Anger 6-3 3-6 6-2 7-5
Štvorhra mužov.
 Mike De Palmer / Christo Van Rensburg vs. Andrés Gómez / Sherwood Stewart 3-6 6-2 7-6
Mužská dvojhra na South African Open 1986

Mužská dvojhra na South African Open 1986 sa hrala ako súčasť South African Open 1986 od 17. do 24. novembra 1986. Titul získal Izraelčan Amos Mansdorf, ktorý vo finále porazil Američan Angera 6-3 3-6 6-2 7-5. Bol to jeho prvý titul v dvojhre na okruhu ATP.
Mužská štvorhra na South African Open 1986

Mužská štvohra na South African Open 1986 sa hrala ako súčasť South African Open 1986 od 17. do 24. novembra 1986. Titul získali Američan Mike De Palmer a Juhoafričan Christo Van Rensburg, ktorí vo finále porazili ekvádorsko-americký pár Andrés Gómez, Sherwood Stewart 3-6 6-2 7-6. Pre Van Rensburga ôsmy titul vo štvorhre na okruhu ATP.
Kasiterit

Kasiterit (v staršom názvosloví aj cínovec) je minerál, kryštalizujúci v tetragonálnej sústave, chemicky oxid ciničitý – SnO2. Je významnou rudou cínu.
Názov pochádza z gréckeho slova "kassíteros" – cín. Český a slovenský názov cínovec je odvodený od obce Cínovec v Krušných horách. Názov zaviedol Jan Svatopluk Presl.
Charakteristika.
Je to tetragonálny minerál čiernej, hnedej, žltej, červenej až bielej farby. Má tvrdosť 67.
Výskyt.
Často sa vyskytuje v hydrotermálnych žilách a pegmatitoch a greisenoch, asociujúcich s granitoidnými intrúziami. Asociuje s volframitom, arzenopyritom a molybdenitom. Kvôli svojej odolnosti sa môže koncentrovať v riečnych náplavovch a ryžoviskách.
Využitie.
Je to ruda významná na výrobu cínu. Môže obsahovať viac než 75 % cínu.
Cínovec

Cínovec môže byť:
Ferekydes zo Syru

Ferekydes/Ferekydés/Ferekýdés (zo Syra/Syru/Sýra/Sýru) (asi 6 st. pred Kr.) bol Pytagorov učiteľ. Považuje sa za zakladateľa prózy – medzník medzi Hesiodom a prvými iónskymi filozofmi (milétska škola).
Parížsky klub

Parížsky klub združuje zástupcov 19 najbohatších štátov sveta, ktoré sú zároveň veriteľmi zadĺžených štátov.
Dejiny.
Parížsky klub vznikol v roku 1956, keď Argentína súhlasila, že sa stretne so svojimi najväčšími veriteľmi v Paríži (stretnutie zorganizoval vtedajší francúzsky minister financií Pierre Pflimlin) a pokúsi sa s nimi dohodnúť na podmienkach splácania svojho dlhu. Od tej doby se stretávajú bohaté veriteľské krajiny a hľadajú spoločný postup pre riešenie ťažkej splátkovej situácie chudobných a rozvojových krajín. Od doby svojho založenia dosiahol klub takmer štyristo dohôd s 81 štátmi. Od roku 1983 sa celková hodnota dlhov, o ktorých sa rokovalo, vyšplhala na 504 miliárd amerických dolárov. Napriek tomu zostáva Parížsky klub iba neformálnou skupinou štátov, ktorá sleduje spoločné záujmy.
Organizácia.
Parížsky klub si vytvoril malú organizáciu so sídlom v úrade francúzskej pokladnice pri ministerstve financií. Podľa tradície sa stáva riaditeľ ústavu prezidentom klubu, v súčasnosti je ním Xavier Musca. Navyše využíva Parížsky klub aj stály sekretariát, na ktorý môžu byť kladené dotazy. Zástupcovia jednotlivých veriteľských štátov sa stretávajú desaťkrát až jedenásťkrát do roka, aby spoločne rokovali o stave zadĺženia rôznych krajín a viedli s nimi taktiež príslušné rozhovory. Výsledky týchto rozhovorov sú zhrnuté do protokolu, ktorý má však iba odporúčací charakter, na ktorého základe sú potom uzavreté zmluvy z jednotlivými krajinami. Väčšinou súčasne taktiež Medzinárodný menový fond usporiada program hospodárskej obnovy. Parížsky klub je iba jedným z prvkov zložitej štruktúry inštitúcií, ktoré riadia finančne vzťahy medzi bohatými a rozvojovými krajinami. Významnú úlohu v nej majú taktiež ďalšie organizácie, predovšetkým Svetová banka a skupina G8.
Členské štáty.
Občasní členovia
Zoltán Brüll

MUDr. Zoltán Brüll (* 22. jún 1905, Lučenec – † 14. január 1945, Grúnik v Kôprovej doline) bol slovenský horolezec, horský vodca a lekár, člen STH IAMES židovského pôvodu.
Životopis.
Za prvej republiky bol súkromným lekárom v Spišskej Novej Vsi. Kvôli židovskému pôvodu musel po vzniku Slovenského štátu toto povolanie roku 1939 zanechať. Krátko robil pod Tatrami kúpeľného lekára, ale aj to mu znemožnili. Začal preto pracovať ako nosič na chate svojho priateľa a častého spolulezca Štefana Zamkovského. Neskôr z neho urobili železničného údržbára. Bol internovaný v tábore nútených prác odkiaľ utiekol k partizánom, ktorí sa pohybovali v oblasti Kôprovej doliny a utvorili oddiel „Vysoké Tatry“. Svoj posledný tatranský výstup uskutočnil 7. novembra 1944, teda na výročie Októbrovej revolúcie, keď na Kriváni vztýčil navzdory nemeckej okupácii krajiny červenú zástavu. Ako lekár – humanista ošetril aj zajatého zraneného nemeckého vojaka menom Gerald Schacht. Ten ušiel a priviedol nemeckú jednotku. V bunkri pod Kriváňom (Grúnik, pamätná tabuľa) Zoltán Brüll zahynul spolu so zranenými, ktorých ošetroval. Pred smrťou ešte si údajne sám obviazal strelnú ranu.
Lezecké výkony.
Popri Štefanovi Zamkovskom bol jedným z mála slovenských horolezcov, ktorí sa v medzivojnových Tatrách mohli výkonnostne porovnávať s plejádou poľských horolezcov. V kombinácii so svojím povolaním bol výborný horský záchranca. Okrem stoviek opakovaných výstupov uskutočnil asi 20 prvovýstupov, napr. J stena Ostrého štítu, JV stena Ostrej, JV pilier Pyšného štítu, JZ pilier Malého Pyšného štítu, a spolu so S. Motykom, J. Sawickim a Š. Zamkovským Z stena Lomnického štítu (hodnotný variant Birkenmajerovej cesty).
Régine Cavagnoudová

Régine Cavagnoudová (* 27. jún 1970, Thônes, Francúzsko – † 31. október 2001, Innsbruck, Rakúsko) bola francúzska lyžiarka. Celkovo štartovala v 198 pretekoch Svetového pohára, z ktorých 8 vyhrala a 23x skončila na pódiu. 
Cavagnoudová sa 29.októbra 2001 počas tréningu na ľadovci v rakúskom Pitztali v 100-kilometrovej rýchlosti zrazila s trénerom nemeckých junioriek a o 2 dní neskôr zraneniam podľahla.
Gregor Robertson

Gregor Robertson je kanadským politik, bývalý starosta Vancouveru, mesta v kanadskej provincii Britská Kolumbia. Predtým bol členom legislatívneho zboru pre volebný okrsok Vancouver-Fairview.
Vo februári 2008 oznámil, že mieni kandidovať vo voľbách na post vancouverského starostu. V júni 2008 v straníckych primárkach porazil svojich protikandidátov Raymonda Louiea a Allana DeGenovu, čím sa mu podarilo zaistiť svoju stranícku nomináciu.
Jeho protikandidátom vo voľbách bol Peter Ladner z Non-Partisan Association. Robertson voľby vyhral s veľkým náskokom. Jeho strana Vision Vancouver v nich získala aj sedem z desiatich kresiel vo Vancouver City Council (Mestskej rade).
Kornel Chyzer

Kornel Chyzer (tiež "Med. Dr. Cornél Chyzer"; * 4. január 1836, Bardejov, Rakúske cisárstvo, dnes Slovensko – † 21. september 1909, Budapešť, Rakúsko-Uhorsko, dnes Maďarsko) bol lekár, prírodovedec: botanik, zoológ, arachnológ, entomológ, apidológ a ichtyológ, poradca ministra, kúpeľný lekár – balneológ. Bol nositeľom rádu Železnej koruny a Leopoldovho rádu. Od roku 1861 člen Uhorskej akadémie vied.
Biografia.
Narodil sa v Bardejove, kde navštevoval základnú školu a gymnázium. Potom pokračoval v štúdiu na gymnáziu v Košiciach. Následne pokračuje v štúdiu na Lekárskej fakulte v Budapešti, kde sa v roku 1857 stal lekárom a získal titul doktora medicíny. Počas štúdia medicíny si doplnil aj prírodovedné vzdelanie na univerzite vo Viedni. Počas svojho života zastával vysoké funkcie na ministerstve zdravotníctva Rakúsko-Uhorskej monarchie. Bol vyše dvadsať rokov tajomníkom Uhorskej lekárskej spoločnosti. Zaslúžil sa aj o to, že 31. putovné zhromaždenie uhorských lekárov v roku 1901 sa konalo v Bardejove a Bardejovských Kúpeľoch. Venoval sa boju proti epidemickým chorobám, alkoholizmu, tuberkulóze a duševným chorobám. Cca od roku 1860 spolupracoval s Maďarským národným múzeom v Budapešti, kde pracoval ako kustód prírodovedných zbierok. V rokoch 1861 až 1869 pracoval ako mestský a kúpeľný lekár v Bardejove. Zomrel v roku 1909 v Budapešti. Pochovaný je v Bardejove.
Entomologické aktivity.
V entomológii sa zaoberal pavúkmi, chrobákmi (Coleoptera), blanokrídlovcami (Hymenoptera) a rovnokrídlym hmyzom (Orthoptera). Venoval sa i včelárstvu (Apidológia). Entomologický prieskum robil hlavne na východnom Slovensku v oblastí Zemplína.
Spolupracoval na výskume fauny pavúkov Uhorska spoločne s poľským arachnológom Wladyslawom Kulczynskim (1854 - 1919).
South African Open 1985

South African Open 1985 bol tenisový turnaj mužov, ktorý sa konal v dňoch od 7. do 14. októbra 1985 na otvorených dvorcoch s tvrdým povrchom v juhoafrickom Johannesburgu. Titul v dvojhre získal Američan Matt Anger, ktorý vo finále porazil Američana Gilberta. Bol to jeho jediný titul v dvojhre na okruhu ATP. Titul vo štvorhre získali Brit Colin Dowdeswell a Juhoafričan Christo Van Rensburg, ktorí vo finále porazili izraelský pár Amos Mansdorf, Šahar Perkiss. Pre Van Rensburga to bol šiesty titul vo štvorhre na okruhu ATP. 
Víťazi.
Dvojhra mužov.
 Matt Anger vs. Brad Gilbert 6-4 3-6 6-3 6-2
Štvorhra mužov.
 Colin Dowdeswell / Christo Van Rensburg vs. Amos Mansdorf / Šahar Perkiss 3-6 7-6 6-4
Mužská dvojhra na South African Open 1985

Mužská dvojhra na South African Open 1985 sa hrala ako súčasť South African Open 1985 od 7. do 14. októbra 1985. Titul získal Američan Matt Anger, ktorý vo finále porazil Američan Gilberta 6-4 3-6 6-3 6-2. Bol to jeho šiesty titul v dvojhre na okruhu ATP.
Výsledky.
Poznámka: "Finále sa hralo na tri víťazné sety"
Mužská štvorhra na South African Open 1985

Mužská štvohra na South African Open 1985 sa hrala ako súčasť South African Open 1985 od 7. do 14. októbra 1985. Titul získali Brit Colin Dowdeswell a Juhoafričan Christo Van Rensburg, ktorí vo finále porazili izraelský pár Amos Mansdorf, Šahar Perkiss 3-6 7-6 6-4. Pre Van Rensburga to bol šiesty titul vo štvorhre na okruhu ATP.
South African Open 1984

South African Open 1984 bol tenisový turnaj mužov, ktorý sa konal v dňoch od 19. do 26. novembra 1984 na otvorených dvorcoch s tvrdým povrchom v juhoafrickom meste Johannesburg. Titul v dvojhre získal Američan Eliot Teltscher, ktorý vo finále porazil krajana Gerulaitisa. Bol to jeho deviaty titul v dvojhre na okruhu ATP. Titul vo štvorhre získali Američan Tracy Delatte a Paraguajčan Francisco González, ktorí vo finále porazili americký pár Steve Meister, Eliot Teltscher. 
Víťazi.
Dvojhra mužov.
 Eliot Teltscher vs. Vitas Gerulaitis 6-3 6-1 7-6
Štvorhra mužov.
 Tracy Delatte / Francisco González vs. Steve Meister / Eliot Teltscher 7-6 6-1
Mužská dvojhra na South African Open 1984

Mužská dvojhra na South African Open 1984 sa hrala ako súčasť South African Open 1984 od 19. do 26. novembra 1984. Titul získal Američan Eliot Teltscher, ktorý vo finále porazil krajana Gerulaitisa 6-3 6-1 7-6. Bol to jeho deviaty titul v dvojhre na okruhu ATP.
Výsledky.
Poznámka: "Finále sa hralo na tri víťazné sety."
Mužská štvorhra na South African Open 1984

Mužská štvohra na South African Open 1984 sa hrala ako súčasť South African Open 1984 od 19. do 26. novembra 1984. Titul získali Američan Tracy Delatte a Paraguajčan Francisco González, ktorí vo finále porazili americký pár Steve Meister, Eliot Teltscher 7-6 6-1.
Priatelia Zeme

Priatelia Zeme (Friends of the Earth, FotE) je medzinárodná sieť ekologických organizácií zo 73 krajín z 5 kontinentov, ktoré združujú viac než 2 milióny členov. Ide o najväčšiu federáciu environmentálnych členských organizácií.
Spolupráci členských organizácií pomáha menší sekretariát, ktorý sídli v Amsterdame. Na jeho prácu dohliada výkonný výbor, ktorý je volený zástupcami národných členských organizácií.
Hlavné kampane.
Hlavné témy celosvetových aktivít FotE sú:
Priatelia Zeme – Slovensko.
Priatelia Zeme Slovensko boli v roku 1997 v uruguajskom Montevideu prijatí za pridruženého člena a v roku 1999 v brazílskom Rio de Janeiro aj za riadneho člena do najväčšej svetovej federácie občianskych organizácií Friends of the Earth International a hneď potom ich prijala aj európska vetva tejto siete Friends of the Earth Europe.
Priatelia Zeme – Slovensko v súčasnosti združujú dve organizácie: Priatelia Zeme – CEPA a Priatelia Zeme – SPZ. Každá organizácia má vlastné sídlo, poslanie a ciele.
Big Mac index

Big Mac index je cenový index tvorený (iba) cenou sendviča Big Mac prerátanou aktuálnym menovým kurzom na americký dolár. Slúži na porovnanie cien sendviča Big Mac spoločnosti McDonald’s v rôznych štátoch a okrem toho ako veľmi zjednodušený ukazovateľ podhodnotenia či nadhodnotenia jednotlivých svetových mien voči americkému doláru, ak sa za referenčný stav považujú hypotetické menové kurzy podľa teórie parity kúpnej sily.
Zostavuje ho každoročne (aj častejšie) časopis The Economist od roku 1986. 
Na základe teórie parity kúpnej sily by identické výrobky mali v rôznych krajinách sveta po prepočte trhovými menovými kurzami (a ignorovaní transakčných nákladov) stáť rovnako. Porovnaním skutočnej ceny po prepočte trhovými menovými kurzami a hypotetickej ceny, ktorá by spĺňala paritu kúpnej sily s USA, možno z indexu odvodiť, ako sú "cenové hladiny" (ak predpokladáme, že jediný tovar na trhu je tento sendvič) jednotlivých štátov sveta podhodnotené alebo nadhodnotené voči "cenovej hladine" USA.
Garonne

Garonne je významná francúzska rieka o dĺžke (vrátane dlhého ústia "Gironde"). Plocha povodia meria .
Etymológia mena.
V dobách Caesara sa názov písal "Garumna", slovo sa skladá zo základu "garr-" (skala, kameň) a prípony "-unn" / "-onna" (prameň, rieka). Jeho význam by sa teda dal preložiť ako "kamenistá rieka", alebo "bystrina".
V Pyrenejách sa Garonne nazýva "era Garona", čo v horskej gaskonštine znamená "rieka".
Rieka dala meno trom francúzskym departementom – Haute-Garonne, Tarn-et-Garonne a Lot-et-Garonne.
Priebeh toku.
Rieka pramení v údolí Aran ("Val d'Aran") v španielskych centrálnych Pyrenejách niekoľkými prameňmi v nadmorskej výške 800 až . Stáča sa na sever, kde po chvíli prekračuje francúzske hranice v mieste zvanom "Pont du Roy" pri mestečku Fos. Než opustí Pyreneje, preteká ešte pútnickým mestom Saint-Bertrand-de-Comminges, kde sa jej tok stáča mierne na východ. Na hornom toku tečie v úzkej hlbokej doline a má prudký spád. Potom preteká veľkým údolím, Garonskou nížinou a stáva sa typickou rovinnou riekou s dobre vypracovaným riečnym údolím. Smeruje opäť na severozápad, kde postupne stretne väčšie mestá Toulouse, Agen a Bordeaux. Medzi Toulouse a Bordeaux sa do Garonny vlievajú jej najväčšie prítoky Tarn a Lot, tvoriaci vodný systém Centrálneho masívu. Pri Bordeaux dosahuje šírka rieky . Za Bordeaux sa Garonna spoločne s Dordogne pozvoľna vlieva do Biskajského zálivu v podobe dlhého a až širokého ústia, nazývaného Gironde.
Vodný režim.
Na hornom toku a v okolí Toulouse sa hodnota prietoku odvíja hlavne od snehových zrážok a následného jarného topenia vo vyšších nadmorských výškach Pyrenejí. Na dolnom toku rieky záleží na množstve dažďových zrážok a objem vody v jednotlivých prietokoch, hlavne z Centrálneho masívu. Prietok sa prudko mení v priebehu roka. Maximálny prietok dosahuje rieka od marca do júna, keď dochádza k povodniam (niekedy i katastrofálnym). Druhé maximum nastáva na jeseň. Priemerný prietok vody v ústí činí približne 680 m³/s, maximálny až 8 000 m³/s. V Bordeaux dosahuje rieka veľkú šírku, nakoľko sa na nej prejavujú príliv a odliv. Pri silných prílivoch môže dokonca dochádzať k výskytu výraznej prílivovej vlny.
Využitie.
Vodná doprava.
Rieka je splavná od oceánu do mesta Langon, približne za Bordeaux. V 19. storočí bol preto postavený postranný kanál, umožňujúci plavbu až do Toulouse, kde je napojený na prieplav Canal du Midi, spájajúci Toulouse so Stredozemným morom. Bolo tu taktiež vybudovaných niekoľko ďalších kanálov (Saint-Martory, Brienne). Hoci je rieka významná pro dopravu tovarov a materiálu, nie je splavná pre objemnejšie lode, ktoré doplávajú maximálne do Langonu. Postranný kanál, ktorý odtiaľto vedie do Toulouse je potom určený takmer výlučne pre osobnú dopravu. V poslednej dobe bol do Langonu dovezený napríklad materiál pre výrobu Airbusu A380 v Toulouse, centre leteckého priemyslu. Pre túto príležitosť bola skonštruovaná špeciálna loď, nazvaná "Ville de Bordeaux".
Energetika.
Úsek medzi Pyrenejami a Toulouse je často využívaný pre výstavbu vodných elektrární. Okrem toho sa na brehoch rieky nachádzajú dve jadrové elektrárne – "Blayais" a "Golfech".
Gemerka

Gemerka je prírodná minerálna voda s obsahom vápnika, magnézia, síranov a hydrogénuhličitanov. Patrí medzi najznámejšie minerálky, vyvierajúce v oblasti Gemera. Získava sa z vrtu HVŠ-1 v Tornali z hĺbky 98,5 – 99,5 m.
Gemerka so svojou mineralizáciou pohybujúcou sa medzi 2 000 – 2 100 mg pevne rozpustných látok v litri, patrí medzi stredne mineralizované vody. Vďaka zvýšenému obsahu hydrogénuhličitanov je mimoriadne vhodná aj pre diabetikov, pomáha tiež tráveniu. Upravuje sa odželezovaním. Obsah magnézia a vápnika je v optimálnom pomere pre zdravie človeka (1:3). Minerálnu vodu Gemerka vyrába spoločnosť BUDIŠ a. s.